Vier in Oos-Kaap doodgeskietArgieffoto Die polisie in Willowvale in die Oos-Kaap het Maandag gesê hulle stel ondersoek in ná vier mense, waaronder twee kinders, in die gebied doodgeskiet is. Kapt. Jackson Manatha, woordvoerder van die polisie, het gesê die skietery het Saterdagaand in Dadamba Village plaasgevind. “Die oorledenes is uitgeken as die 79-jarige Thuna Blayi, 45-jarige Noyebanye Bobo, negejarige Olwam Bobo en die agtjarige Anathi Bobo. Hulle het almal skietwonde in hul bolyf opgedoen en is op die toneel dood verklaar.” Manatha het gesê die motief vir die skietery is onbekend. Die bevelvoerder van die Butterworth-polisie het versoek dat ŉ spesiale eenheid die moorde moet ondersoek.